《读秦记》
元代·张昱

登高望远海，中有三神山。秦皇惑方士，采药驻容颜。

如求不死药，何必波涛间！玄牝气孔神，日夜相循环。

若人善保之，入圣而超凡。所以广成子，度世安泥丸。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。